Ole Peder Arvesen

Ole Peder Arvesen (født 27. mars 1895, død 23. januar 1991) var en norsk ingeniør og matematiker.

Han ble født i Fredrikstad. Han ble utnevnt til professor i deskriptiv geometri ved Norges tekniske høgskole fra 1938 til 1965. Han var generalsekretær ved Det Kongelige Norske Videnskabers Selskab fra 1950 til 1966. Blant hans publikasjoner er Under Duskens billedbok fra 1928, læreboken Innføring i nomografi fra 1932, Mennesker og matematikere fra 1940, Glimt av den store karikatur fra 1941, og memoarboken Men bare om løst og fast fra 1976. Han ble utnevnt Ridder 1. klasse St. Olavs Orden i 1965.

Et portrett av Arvesen, malt av Agnes Hiorth, befinner seg ved Studentersamfundet i Trondhjem, der han var en aktiv deltaker over mange år.

Referanser 

Personer fra Fredrikstad kommune
Norske ingeniører
Norske matematikere
Fødsler i 1895
Dødsfall i 1991
Riddere av 1. klasse av St. Olavs Orden